CELEX: 62017TN0012
Language: mt
Date: 2017-01-11 00:00:00
Title: Kawża T-12/17: Rikors ippreżentat fil-11 ta’ Jannar 2017 – Mellifera vs Il-Kummissjoni

27.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/40
            
         Rikors ippreżentat fil-11 ta’ Jannar 2017 – Mellifera vs Il-Kummissjoni
   (Kawża T-12/17)
   (2017/C 063/52)
   Lingwa tal-kawża: il-Ġermaniż
   
      Partijiet
   
   
      Rikorrenti: Mellifera eV, Vereinigung für wesensgemäße Bienenhaltung (Rosenfeld, il-Ġermanja) (rappreżentant: A. Willand, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni Ares(2016)6306335, tat-8 ta’ Novembru 2016, innotifikata lir-rikorrenti fil-11 ta’ Novembru 2016;
            
         
               —
            
            
               tordna lill-Kummissjoni tiddeċiedi mill-ġdid fil-mertu t-talba tar-rikorrenti sabiex isir eżami mill-ġdid intern tar-Regolament ta’ Implimentazzjoni tal-Kummissjoni (UE) 2016/1056 f’dak li għandu x’jaqsam mal-estensjoni tal-perjodu ta’ approvazzjoni tas-sustanza attiva “glifosat”;
            
         
               —
            
            
               tikkundanna lill-konvenuta għall-ispejjeż
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv, ibbażat fuq il-ksur tal-Artikolu 10(1) tar-Regolament (KE) Nru 1367/2006 (1), moqri flimkien mal-Artikolu 2(1)(g) tal-istess regolament u l-Konvenzjoni ta’ Aarhus (2)
               
               Fil-kuntest tal-ewwel motiv, ir-rikorrenti ssostni li l-estensjoni tal-perijodu ta’ approvazzjoni tas-sustanza attiva “glifosat” tikkostitwixxi att amministrattiv li jista’ jiġi eżaminat mill-ġdid skont il-proċedura prevista fl-Artikolu 10(1) tar-Regolament Nru 1367/2006.
            
         
               2.
            
            
               It-tieni motiv, ibbażat fuq il-ksur tal-Artikolu 17 tar-Regolament (KE) Nru 1107/2009 (3)
               
               Ir-rikorrenti ssostni li l-Kummissjoni ma kellhiex is-setgħa testendi l-perijodu ta’ approvazzjoni tas-sustanza attiva “glifosat” fuq il-bażi ta’ din id-dispożizzjoni, ladarba din ma kinitx, f’dan il-każ, applikabbli.
            
         
      (1)  Regolament (KE) no 1367/2006 tal-Parlament Ewropew u tal-Kunsill, tas- 6 ta’ Settembru 2006, dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).
   
      (2)  Konvention KEE/ONU dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali.
   
      (3)  Regolament (KE) Nru 1107/2009 tal-Parlament Ewropew u tal-Kunsill, tal-21 ta’ Ottubru 2009, dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU 2009, L 309, p. 1).